Lykkes det ikke Aalborg DH at skaffe 2,6 millioner kroner inden fredag, hedder det konkurs og dermed trækkes holde tud af håndboldligaen. Men det får ikke indflydelse på slutstillingen i grundspillet, som blev færdigspillet her i weekenden. - Grundspillet er afsluttet, og derfor ligger resultatet fast. Det betyder, at det under alle omstændigheder er Silkeborg-Voel, der rykker ned, forklarer Frank Smith, leder af turneringsafdelingen i Dansk Håndboldforbund. Aalborg DH missede i weekenden at spille sig i slutspillet, men i næste uge begynder kvalifikationsspillet, hvor Aalborg DH skal kæmpe om at spille i ligaen i næste sæson. Men hvis klubben går konkurs, betyder det tvangsnedrykning til 2. division. Samtidig går klubbens licens tilbage til moderklubben Aalborg KFUM, som spiller i 2. division. - I så fald vil Aalborg KFUMs hold tvangsnedrykkes til 3. division, da man jo selvsagt ikke kan have to hold i 2. division, siger Frank Smith.
Det redder ikke Silkeborg-Voel, hvis Aalborg DH skulle gå konkurs og blive tvangsnedrykket.